               COMISIA EUROPEANĂ
            Bruxelles, 4.1.2022
            COM(2022) 4 final
            2021/0438(COD)

            Propunere de
            DECIZIE A PARLAMENTULUI EUROPEAN ȘI A CONSILIULUI
            privind acordarea unei asistențe macrofinanciare Republicii Moldova
            {SWD(2022) 1 final}

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               În ultimii ani, Republica Moldova s-a confruntat cu numeroase dificultăți, inclusiv pe plan economic și politic. În 2020, pandemia de COVID-19, precum și seceta din timpul verii, au avut un efect negativ considerabil asupra creșterii economice, PIB-ul scăzând cu 7 %, cea mai severă recesiune de după criza financiară mondială. Încetinirea creșterii economice a fost exacerbată de o criză politică prelungită care a urmat alegerilor prezidențiale din noiembrie 2020, soluționată în cele din urmă prin alegerile parlamentare din iulie 2021. Începând cu luna august, când noul guvern, orientat spre reformă, și-a început mandatul, toate forțele politice din Moldova (inclusiv președintele, guvernul și parlamentul) sunt aliniate, sprijinind o agendă comună ambițioasă de reformă, cu accent pe domenii esențiale de politici, cum ar fi reformele din sectorul justiției, buna guvernanță și lupta împotriva corupției.

               Cu toate acestea, în pofida noului avânt politic și a angajamentului ferm de punere în aplicare a reformelor, Moldova continuă să se confrunte cu provocări semnificative, incluzând guvernanța, corupția, capacitatea administrativă limitată și recenta criză energetică, care au slăbit și mai mult stabilitatea economică a Moldovei și au împins țara spre un proces de negociere dificil cu Gazprom (la 29 octombrie a fost semnat un nou acord de furnizare a gazelor).

               În acest context și având în vedere nevoile de finanțare considerabile ale Moldovei, deficitul de finanțare externă fiind estimat la 1,2 % din PIB în 2022, guvernul moldovean a solicitat o nouă AMF din partea UE la 19 noiembrie 2021, în urma unui acord la nivel de personal al FMI (anunțat la 21 octombrie 2021) cu privire la un instrument de creditare extinsă/instrument de finanțare extinsă, cu o durată de trei ani, în valoare de 564 de milioane USD.

               În contextul unei stabilități politice reînnoite și după o evaluare aprofundată a situației politice și economice din Moldova, Comisia transmite Parlamentului European și Consiliului o propunere de acordare a unei noi AMF în valoare de 150 de milioane EUR în beneficiul Republicii Moldova, din care 120 de milioane EUR sub formă de împrumuturi și 30 de milioane EUR sub formă de granturi.

               AMF propusă ar ajuta Moldova să își acopere o parte din nevoile reziduale de finanțare externă, estimate la 480 de milioane USD, în contextul noului program FMI pentru perioada 2021 – 2025.

               Plata ar urma să aibă loc în trei tranșe, eliberarea fiecărei tranșe, inclusiv a primei tranșe, fiind strict legată de progresele semnificative înregistrate în punerea în aplicare atât a programului FMI, cât și a unei serii de măsuri suplimentare de politici care urmează să fie convenite între Comisie și autorități și enumerate într-un memorandum de înțelegere (MoU). Memorandumul de înțelegere se va concentra cel mai probabil asupra reformelor în materie de politici care vizează recuperarea activelor legate de frauda bancară din 2014, continuarea reformelor vizând gestionarea finanțelor publice (GFP), reforma sectorului justiției, sectorul energetic, precum și mediul economic în general. Se preconizează că punerea în aplicare a operațiunii propuse va fi însoțită de sprijinul acordat în cadrul operațiunilor bugetare finanțate de Instrumentul de vecinătate, cooperare pentru dezvoltare și cooperare internațională (IVCDCI).

               După cum rezultă și din documentul de lucru al serviciilor Comisiei care însoțește prezenta propunere, Comisia consideră, bazându-se, în același timp, și pe evaluarea situației politice efectuată de Serviciul European de Acțiune Externă, că sunt îndeplinite condițiile politice și economice preliminare pentru operațiunea de AMF propusă.

               •Contextul general

               În pofida unei redresări remarcabile în urma recesiunii grave din 2020, perspectivele macroeconomice ale Moldovei rămân vulnerabile. Acest lucru se datorează, în parte, actualei situații dificile cauzate de pandemie (numărul cazurilor de COVID-19 este în creștere, iar rata de vaccinare este relativ mică, sub 30 % la începutul lunii decembrie 2021), precum și recentei crize a gazelor care a pus Moldova sub presiuni financiare suplimentare. Acestea se adaugă unor deficiențe structurale semnificative, în special unei capacități administrative limitate, necesității suplimentare de a îmbunătăți și mai mult guvernanța, precum și combaterii continue a corupției.

               După o scădere accentuată în 2020, cauzată de pandemie, economia a marcat o redresare considerabilă în prima jumătate a anului 2021, cu o creștere a PIB-ului cu 11,5 %, însă, în mare parte, din cauza valorii de bază mici. Se preconizează o încetinire a creșterii economice în a doua jumătate a anului, cu o inflație mai mare și o scădere a consumului gospodăriilor. În acest context, FMI și Banca Mondială estimează o redresare globală de aproximativ 7 % pentru întregul actual an și o scădere la 4,5 % a creșterii PIB-ului în anul viitor.

               După o dezinflație semnificativă anul trecut, inflația măsurată prin indicele prețurilor de consum (IPC) a crescut puternic în 2021, până la 8,8 % în octombrie, depășind în mod semnificativ rata-țintă stabilită de Banca Națională a Moldovei (BNM) de 5 % +/- 1,5 puncte procentuale. Cea mai mare parte a ei poate fi determinată de creșterea prețurilor la alimente, precum și de creșterea tarifelor la energie. Ca răspuns la presiunea inflaționistă mare, banca centrală și-a majorat rata dobânzii de politică monetară de câteva ori în cursul acestui an, situându-se la 5,5 % în luna octombrie. BNM estimează o inflație cu două cifre în prima jumătate a anului 2022, de până la 15 %, op parte a ei presupusă ca având un caracter tranzitoriu, dar care pot conduce, în plus, la înăsprirea în continuare a politicii monetare.

               Pe fondul unei perspective de creștere îmbunătățite și al unor venituri fiscale mai mari, guvernul a modificat, în septembrie, Legea bugetului de stat, preconizând un deficit mai mic decât cel estimat inițial, de 5,1 % din PIB, comparativ cu 6,7 % din PIB la începutul anului 2021. Cu toate acestea, având în vedere actuala criză energetică și având în vedere că autoritățile intenționează să introducă noi măsuri compensatorii pentru a proteja consumatorii cei mai vulnerabili, se estimează că situația fiscală a Moldovei se va deteriora anul viitor. Conform bugetului de stat pentru 2022, prezentat Parlamentului la 25 noiembrie, deficitul bugetar va crește la 6 % din PIB anul viitor, nivel mare în comparație cu mediile istorice ale Moldovei, situându-se sub 2 % din PIB în perioada 2015 – 2019. Se preconizează o creștere a cheltuielilor cu 7,6 miliarde MDL, în comparație cu o creștere a veniturilor cu 4,2 miliarde MDL, susținută de o colectare mai mare a TVA.

               Având în vedere creșterea cheltuielilor și în pofida asistenței suplimentare din partea partenerilor săi internaționali pentru atenuarea efectelor creșterii prețului la energie, se estimează că datoria publică a Moldovei va crește destul de mult, depășind 40 % din PIB pe termen mediu, comparativ cu aproximativ 28 % din PIB în 2019, înainte de recesiunea cauzată de pandemie și de criza gazelor.

               Deficitul de cont curent, după ce s-a redus în 2020 la 6,6 % din PIB, a crescut în prima jumătate a anului 2021 la 14 % din PIB calculat la un an, exercitând o nouă presiune asupra balanței de plăți a Moldovei. Conform previziunilor FMI, deficitul de cont curent va ajunge la 1,5 miliarde USD până la sfârșitul acestui an (aproximativ 11 % din PIB), ceea ce reprezintă o creștere de aproape două ori față de anul trecut. O mare parte din această creștere se poate pune pe seama creșterii semnificative atât a importurilor, cât și a exporturilor, în 2021. În perioada ianuarie – septembrie, exporturile au crescut cu 21,1 % față de aceeași perioadă din 2020, dar au fost depășite de o creștere cu 31,7 % a importurilor.

               Rezervele valutare ale Moldovei s-au dovedit stabile pe parcursul pandemiei în 2020 și au crescut în 2021, rămânând la un nivel mare față de standardele istorice, la 4 miliarde USD la sfârșitul lunii septembrie. Acest fapt se traduce printr-o acoperire de 8 luni a importurilor și reflectă în mare măsură alocarea de către FMI, în august, a drepturilor speciale de tragere (DST) în valoare de 236 de milioane USD, care a făcut parte din răspunsul global al fondului la criza cauzată de pandemia de COVID-19.

               •Coerența cu dispozițiile existente în domeniul de politici vizat

               La 25 mai 2020, Parlamentul European și Consiliul au adoptat Decizia 701/2020/UE privind acordarea unei asistențe macrofinanciare anterioare Republicii Moldova (ca parte a pachetului de AMF destinat țărilor implicate în procesul de aderare și țărilor învecinate în contextul pandemiei de COVID-19) în valoare de 100 de milioane EUR sub formă de împrumuturi. Asistența a fost plătită în întregime în perioada 2020 – 2021.

               •Coerența cu alte politici ale Uniunii

                  UE și Republica Moldova au dezvoltat o relație politică și economică strânsă de-a lungul anilor, conducând la încheierea Acordului de asociere (inclusiv DCFTA), care a fost semnat la 27 iunie 2014 și a intrat pe deplin în vigoare la 1 iulie 2016, iar un program de asociere stabilește lista priorităților pentru activitățile comune. Ultimul program de asociere pentru perioada 2017 – 2019 a fost prelungit cu un an (din cauza pandemiei, anul trecut), în timp ce un nou document este în curs de pregătire, vizând perioada 2021 – 2027.

                  Legăturile economice ale Moldovei cu UE sunt și ele importante. UE continuă să fie cel mai mare partener comercial al Moldovei, reprezentând 52 % din totalul schimburilor sale comerciale în 2020 (aproximativ 67 % din totalul exporturilor și 45 % din totalul importurilor din Moldova), urmată de Rusia (9 %) și China (8 %).

               Țările care sunt vizate de politica europeană de vecinătate sunt eligibile pentru AMF (dacă îndeplinesc o serie de condiții). Asistența macrofinanciară din partea UE ar veni în completarea granturilor mobilizate în cadrul IVCDCI și al altor programe ale UE și, în special, a condiționalităților prevăzute în cadrul pachetelor de sprijin bugetar implementate de UE. Prin sprijinul acordat adoptării de către autoritățile moldovene a unui cadru corespunzător pentru politica macroeconomică și reformele structurale, asistența macrofinanciară din partea UE ar spori valoarea adăugată și eficiența intervențiilor financiare globale ale UE, inclusiv prin alte instrumente financiare.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Temeiul juridic al prezentei propuneri este articolul 212 din TFUE.

               •Subsidiaritate (pentru competență neexclusivă)

               Principiul subsidiarității este respectat deoarece obiectivul restaurării stabilității macroeconomice pe termen scurt a Moldovei nu poate fi îndeplinit în mod suficient de către statele membre, ci poate fi realizat mai bine de către Uniunea Europeană. Motivele principale sunt constrângerile bugetare existente la nivel național și nevoia unei coordonări strânse între donatori pentru a maximiza amploarea și eficiența asistenței.

               •Proporționalitate

               Propunerea respectă principiul proporționalității: ea se limitează la minimul necesar pentru a atinge obiectivul stabilității macroeconomice pe termen scurt și nu depășește ceea ce este necesar în acest scop.

               Așa cum a constatat Comisia pe baza estimărilor făcute de FMI în contextul mecanismului de finanțare extinsă, valoarea noii AMF propuse corespunde unui procent de 36 % din necesarul rezidual de finanțare estimat pentru perioada 2021 – 2025. Acest fapt este în concordanță cu practicile standard privind repartizarea sarcinilor pentru operațiunile AMF (pentru o țară cu un acord de asociere, limita superioară ar fi de 60 %, în conformitate cu concluziile Consiliului ECOFIN din 8 octombrie 2002), ținând seama de asistența promisă Moldovei de alți donatori bilaterali și multilaterali.

               •Alegerea instrumentului

               Finanțarea de proiecte sau asistența tehnică nu ar fi o soluție adecvată sau suficientă pentru atingerea obiectivelor macroeconomice. Principala valoare adăugată a AMF comparativ cu alte instrumente ale UE ar fi reducerea constrângerilor financiare externe și contribuția la crearea unui cadru macroeconomic stabil, inclusiv prin promovarea unei balanțe de plăți și a unei situații bugetare sustenabile, și a unui cadru adecvat pentru reformele structurale. Prin contribuția la instituirea unui cadru global corespunzător în materie de politici, AMF poate crește eficacitatea acțiunilor finanțate în Moldova prin alte instrumente financiare ale UE, cu aplicare mai restrânsă.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Consultări cu părțile interesate

               Asistența macrofinanciară este acordată ca parte integrantă a sprijinului internațional pentru stabilizarea economică a Republicii Moldova. Pentru elaborarea prezentei propuneri de acordare a unei asistențe macrofinanciare, serviciile Comisiei s-au consultat cu FMI și cu Banca Mondială, care au pus deja în aplicare programe financiare considerabile și pregătesc în prezent noi programe. La 25 noiembrie 2021, Comisia a consultat Comitetul economic și financiar supleant, care și-a dat avizul pentru proiectul de propunere. Comisia a menținut, în plus, contacte regulate cu autoritățile moldovene.

               •Obținerea și utilizarea expertizei

               În conformitate cu cerințele Regulamentului financiar, în contextul pachetului AMF COVID-19, serviciile Comisiei au efectuat o evaluare operațională a circuitelor financiare și administrative ale Moldovei pentru a se asigura că procedurile instituite pentru gestionarea asistenței pentru programe, inclusiv a AMF, oferă garanții adecvate. Raportul final al evaluării operaționale, elaborat de o societate de consultanță, a fost primit în iunie 2020. Raportul constată progrese clare în ceea ce privește sistemele GFP și alte circuite financiare începând din 2015, când a avut loc ultimul exercițiu, și concluzionează că situația circuitelor și procedurilor financiare ale Moldovei este considerată favorabil ă pentru o operațiune ulterioară de asistență macrofinanciară. Evoluția situației în acest domeniu va continua să fie monitorizată îndeaproape și prin rapoarte de activitate periodice cu privire la reformele GFP elaborate de către delegația UE la Chișinău.

               •Evaluarea impactului

               Asistența macrofinanciară a UE este un instrument de urgență cu caracter excepțional acordat în cazul unor dificultăți grave cu care se confruntă țările terțe la nivelul balanței de plăți. Prin urmare, prezenta propunere de AMF este scutită de obligația efectuării unei evaluări a impactului în conformitate cu orientările Comisiei privind o mai bună legiferare [SWD(2015) 111 final], deoarece există imperativul politic de a face progrese rapide într-o situație care necesită un răspuns prompt.

               La nivel mai general, propunerile Comisiei de asistență macrofinanciară se bazează pe învățămintele desprinse din evaluările ex post efectuate asupra operațiunilor anterioare desfășurate în vecinătatea UE. Noua AMF și programul de ajustare și reformă economică aferent vor contribui la reducerea nevoilor de finanțare pe termen scurt ale Moldovei, sprijinind, în același timp, măsurile de politici care urmăresc consolidarea balanței de plăți și a sustenabilității bugetare pe termen mediu și generarea unei creșteri sustenabile, completând astfel programul care urmează să fie adoptat de Consiliul director al FMI. Aceste condiții de politici ar trebui să remedieze unele dintre deficiențele fundamentale manifestate de-a lungul anilor de către economia Moldovei și de sistemul ei de guvernanță economică. Printre posibilele condiționări s-ar putea număra, în principiu, cele privind reformele pentru consolidarea guvernanței în sectorul financiar, gestiunea finanțelor publice, reformele sectorului energetic și măsurile auxiliare vizând consolidarea sistemului de protecție socială, îmbunătățirea climatului investițional și sprijinirea punerii în aplicare a acordului DCFTA.

               •Drepturile fundamentale

                  Țările care fac obiectul PEV sunt eligibile pentru AMF. O condiție prealabilă pentru acordarea AMF este ca țara eligibilă să respecte mecanisme democratice eficace, inclusiv un sistem parlamentar pluripartit și statul de drept, și să garanteze respectarea drepturilor omului.

                  Angajamentul reînnoit în materie de reformă și voința politică puternică a noilor autorități moldovene, în urma alegerilor din iulie, în domeniile esențiale de reformă, inclusiv reformele din sectorul justiției, buna guvernanță, statul de drept și lupta împotriva corupției, reprezintă un semn pozitiv clar. Autoritățile se angajează să realizeze aceste reforme într-un mod transparent și în conformitate cu standardele UE. În acest scop, condiția politică prealabilă pentru un program AMF este considerată îndeplinită.

               4.IMPLICAȚII BUGETARE

               Se preconizează că operațiunea de asistență macrofinanciară propusă în valoare de 150 de milioane EUR pentru Moldova va fi plătită în trei tranșe egale, care urmează să fie deblocate între 2022 și 2024. Programarea financiară pentru perioada 2022 – 2024 permite finanțarea unei componente de grant în valoare de 30 milioane EUR din bugetul disponibil la linia bugetară 14 20 03 01 „Asistență macrofinanciară (AMF) – granturi”. Pentru componenta de împrumut de 120 milioane EUR, provizionarea necesară la o rată de 9 % din garanția pentru acțiunea externă va fi programată în cadrul Instrumentului de vecinătate, cooperare pentru dezvoltare și cooperare internațională (IVCDCI), cu o sumă totală de 10,8 milioane EUR (linia bugetară 14 02 01 70 „IVCDCI – Provizionarea Fondului comun de provizionare”).

               5.ALTE ELEMENTE

               •Planuri de punere în aplicare și modalități de monitorizare, evaluare și raportare

               Uniunea Europeană pune la dispoziția Moldovei AMF în valoare totală de 150 de milioane EUR, acordată sub formă de împrumuturi pe termen mediu și lung, precum și o componentă de grant, care va contribui la acoperirea nevoilor reziduale de finanțare ale Moldovei în perioada 2022-24. Asistența este planificată să fie plătită în trei tranșe, plătite în mod egal pe întreaga durată a AMF, cu condiția ca măsurile de politici aferente fiecărei tranșe să fi fost puse în aplicare integral și la timp.

               Asistența va fi gestionată de Comisie. Sunt aplicabile dispoziții specifice privind prevenirea fraudei și a altor nereguli, în conformitate cu Regulamentul financiar.

               Comisia și autoritățile moldovene vor conveni un memorandum de înțelegere care va stabili măsurile de reformă structurală asociate operațiunii de asistență macrofinanciară propusă, inclusiv aspectele legate de calendarul și derularea evenimentelor. În plus, așa cum se întâmplă în mod normal în cazul AMF, plățile ar fi condiționate, printre altele, de evaluări satisfăcătoare în cadrul programului FMI, precum și de progrese în ceea ce privește punerea în aplicare a Acordului de asociere UE-Moldova și a DCFTA. Comisia va colabora îndeaproape cu autoritățile pentru a monitoriza progresele înregistrate în ceea ce privește acțiunile în materie de politici și condițiile prealabile, astfel cum se specifică mai sus.

               2021/0438 (COD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind acordarea unei asistențe macrofinanciare Republicii Moldova

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 212,

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               hotărând în conformitate cu procedura legislativă ordinară,

               întrucât:

               (1)Relațiile dintre Uniunea Europeană (denumită în continuare „Uniunea”) și Republica Moldova (denumită în continuare „Moldova”) continuă să se dezvolte în cadrul politicii europene de vecinătate și al Parteneriatului estic. Moldova a aderat la Parteneriatul estic al Uniunii în 2009, acțiune urmată de negocierea unui acord de asociere UE-Moldova. Acest acord, care include introducerea treptată a unei zone de liber schimb aprofundate și cuprinzătoare (DCFTA), a fost semnat în iunie 2014 și a intrat în vigoare la 1 iulie 2016.

               (2)Economia Moldovei a fost afectată în mod semnificativ de recesiunea din 2020 cauzată de pandemia de COVID-19, de impasul politic prelungit din țară după alegerile prezidențiale din noiembrie 2020, precum și de recenta criză energetică. Situația a contribuit la deficitul considerabil de finanțare al Moldovei, la deteriorarea poziției externe și la creșterea nevoilor bugetare.

               (3)În urma alegerilor din iulie 2021, noul guvern moldovean a demonstrat un angajament ferm față de continuarea reformelor, cu un program ambițios „Moldova vremurilor bune 2021 – 2025”, axat pe domenii esențiale de politici, incluzând, printre altele, reformele din sectorul justiției, lupta împotriva corupției, buna guvernanță și statul de drept.

               (4)Prin reînnoirea angajamentului de reformă și cu o puternică voință politică, autoritățile au accelerat semnificativ punerea în aplicare a reformelor, ceea ce a permis, în plusa, Moldovei să finalizeze cu succes operațiunea de AMF COVID-19
                  1
               , în condițiile în care toate acțiunile de reformă convenite cu Uniunea în memorandumul de înțelegere au fost îndeplinite, cu excepția unei acțiuni – privind recuperarea activelor – pentru care s-a acordat o derogare. În acest scop, Comisia a consultat Comitetul statelor membre și nu a primit obiecții.

               (5)După ce adoptarea unui nou program FMI, negociat în 2020, a stagnat, Fondul Monetar Internațional (FMI) a reluat dialogul cu Moldova după alegerile din iulie 2021 și a ajuns la un acord la nivel de personal (21 octombrie 2021) cu privire la un instrument de creditare extinsă/instrument de finanțare extinsă în valoare de 564 de milioane USD. Noul program a fost adoptat prin decizia Consiliului director al FMI [la 20 decembrie 2021]. Programul urmărește să sprijine redresarea economică și să lanseze o agendă ambițioasă în materie de guvernanță și reforme instituționale, să consolideze transparența și responsabilitatea, să îmbunătățească predictibilitatea politicilor publice, să consolideze instituțiile financiare și să promoveze dereglementarea.

               (6)Având în vedere o înrăutățire a situației și a perspectivelor economice, Moldova a solicitat asistență macrofinanciară suplimentară din partea Uniunii în noiembrie 2021.

               (7)Alocarea orientativă din partea Uniunii pentru Moldova în cadrul Instrumentului european de vecinătate este de 518,15 milioane EUR în perioada 2014 – 2020, inclusiv sprijin bugetar și asistență tehnică. Cadrele unice de sprijin pentru perioada 2014 – 2017 și 2017 – 2020 au identificat sectorul prioritar pentru cooperarea cu Moldova finanțat prin Instrumentul european de vecinătate pentru perioada bugetară anterioară. Prioritățile pentru perioada 2021 – 2027 vor fi stabilite în noul program indicativ multianual, care a fost elaborat în strânsă consultare cu toate părțile interesate relevante.

               (8)Ținând cont de faptul că Moldova este o țară care face obiectul politicii europene de vecinătate, este necesar ca ea să fie considerată eligibilă pentru a beneficia de asistență macrofinanciară din partea Uniunii.

               (9)Este necesar ca asistența macrofinanciară din partea Uniunii să fie un instrument financiar excepțional de sprijin necondiționat și fără o alocare specială pentru balanța de plăți, care să vizeze satisfacerea necesităților imediate de finanțare externă ale beneficiarului și să stea la baza punerii în aplicare a unui program de politică care să conțină măsuri ferme imediate de ajustare și de reformă structurală, menite să îmbunătățească poziția pe termen scurt a balanței de plăți.

               (10)Având în vedere că în Moldova există încă un deficit rezidual semnificativ de finanțare externă pentru balanța de plăți, în plus față de resursele furnizate de FMI și de alte instituții multilaterale, se consideră că asistența macrofinanciară pe care Uniunea ar urma să o furnizeze Moldovei este un răspuns adecvat, în actualele circumstanțe excepționale, la solicitarea Moldovei de sprijin pentru stabilizarea economică, alături de programul FMI. Asistența macrofinanciară din partea Uniunii ar sprijini stabilizarea economică și agenda reformelor structurale din Moldova, completând resursele puse la dispoziție în cadrul acordului financiar cu FMI.

               (11)Este necesar ca asistența macrofinanciară din partea Uniunii să aibă drept scop sprijinirea restabilirii unei situații de finanțare externă sustenabile pentru Moldova, sprijinind astfel dezvoltarea sa economică și socială.

               (12)Se preconizează că asistența macrofinanciară din partea Uniunii va fi însoțită de punerea în aplicare a plăților aferente operațiunilor de sprijin bugetar în cadrul Instrumentului de vecinătate, cooperare pentru dezvoltare și cooperare internațională instituit prin Regulamentul (UE) 2021/947 al Parlamentului European și al Consiliului
                  2
               .

               (13)Stabilirea valorii asistenței macrofinanciare din partea Uniunii se bazează pe o evaluare cantitativă completă a nevoilor de finanțare externă reziduale ale Moldovei și ține cont de capacitatea acesteia de autofinanțare prin resurse proprii, în special de rezervele internaționale pe care le are dispoziție. Este necesar ca asistența macrofinanciară din partea Uniunii să completeze programele și resursele furnizate de FMI și de Banca Mondială. Stabilirea valorii asistenței ia în considerare, de asemenea, contribuțiile financiare preconizate din partea donatorilor multilaterali și necesitatea de a asigura o repartizare echitabilă a sarcinii între Uniune și alți donatori, precum și aplicarea anterioară a celorlalte instrumente de finanțare externă ale Uniunii în Moldova și valoarea adăugată a implicării Uniunii în general.

               (14)Luând în considerare nevoile de finanțare externă reziduale ale Moldovei, nivelul dezvoltării sale economice, măsurat în funcție de venitul pe cap de locuitor și de rata sărăciei, capacitatea sa de autofinanțare, în special rezervele internaționale de care dispune, și capacitatea sa de rambursare, stabilită pe baza unei analize a sustenabilității datoriei, este necesar ca o parte din asistență să fie acordată sub formă de granturi.

               (15)Este necesară garantarea de către Comisie a faptului că asistența macrofinanciară din partea Uniunii este conformă, din punct de vedere juridic și al conținutului, cu principiile esențiale, cu obiectivele și cu măsurile adoptate în cadrul diferitelor domenii de acțiune externă și cu alte politici pertinente ale Uniunii.

               (16)Este necesar ca asistența macrofinanciară din partea Uniunii să sprijine politica externă a Uniunii față de Moldova. Este necesar ca serviciile Comisiei și Serviciul European de Acțiune Externă să lucreze în strânsă colaborare pe parcursul operațiunii de asistență macrofinanciară pentru a coordona și a asigura coerența acțiunilor de politică externă ale Uniunii.

               (17)Este necesar ca asistența macrofinanciară din partea Uniunii să susțină angajamentul Moldovei față de valorile pe care le are în comun cu Uniunea, printre care democrația, statul de drept, buna guvernanță, respectarea drepturilor omului, dezvoltarea sustenabilă și reducerea sărăciei, precum și angajamentul ei față de principiile privind schimburile comerciale deschise, echitabile și reglementate.

               (18)Este necesar ca o condiție prealabilă pentru acordarea asistenței macrofinanciare din partea Uniunii să fie aceea că Moldova respectă mecanismele democratice reale, printre care un sistem parlamentar pluripartit, și statul de drept, și garantează respectarea drepturilor omului. În plus, este necesar ca obiectivele specifice ale asistenței macrofinanciare din partea Uniunii să consolideze eficiența, transparența și responsabilitatea sistemelor de gestionare a finanțelor publice, guvernanța și supravegherea sectorului financiar în Moldova și să promoveze reformele structurale având ca scop sprijinirea creșterii economice sustenabile și favorabile incluziunii, crearea de locuri de muncă decente și consolidarea bugetară. Este necesar ca atât îndeplinirea condițiilor prealabile, cât și realizarea obiectivelor respective, să fie monitorizate periodic de către Comisie și de Serviciul European de Acțiune Externă.

               (19)Pentru a se asigura că interesele financiare ale Uniunii în legătură cu asistența macrofinanciară din partea Uniunii sunt protejate în mod eficient, este necesar ca Moldova să adopte măsuri corespunzătoare privind prevenirea și combaterea fraudei, a corupției și a oricăror alte nereguli legate de această asistență. În plus, este necesar ca să se adopte dispoziții care să prevadă efectuarea de verificări de către Comisie și de audituri de către Curtea de Conturi.

               (20)Punerea la dispoziție a asistenței macrofinanciare din partea Uniunii nu aduce atingere competențelor Parlamentului European și ale Consiliului în calitate de autoritate bugetară.

               (21)Este necesar ca sumele din cadrul asistenței macrofinanciare acordate sub formă de granturi și sumele provizioanelor necesare pentru asistența macrofinanciară acordată sub formă de împrumuturi să corespundă creditelor bugetare prevăzute în cadrul financiar multianual.

               (22)Este necesar ca asistența macrofinanciară din partea Uniunii să fie gestionată de Comisie. Pentru a garanta că Parlamentul European și Consiliul pot să urmărească punerea în aplicare a prezentei decizii, este necesar ca ele să fie informate periodic de către Comisie cu privire la evoluțiile legate de asistență și să le fie furnizate documente relevante.

               (23)Pentru a asigura condiții uniforme de punere în aplicare a prezentei decizii este necesar să se confere Comisiei competențe de executare. Respectivele competențe trebuie exercitate în conformitate cu Regulamentul (UE) nr. 182/2011 al Parlamentului European și al Consiliului
                  3
               .

               (24)Este necesar ca asistența macrofinanciară din partea Uniunii să facă obiectul unor condiții de politică economică, care urmează a fi consemnate într-un memorandum de înțelegere. Pentru a se asigura condiții de punere în aplicare uniforme și din motive de eficiență, este necesar să existe posibilitatea pentru Comisie să negocieze astfel de condiții cu autoritățile moldovene, sub supravegherea comitetului reprezentanților statelor membre, în conformitate cu Regulamentul (UE) nr. 182/2011. În conformitate cu regulamentul respectiv, este necesar ca procedura de consultare să se aplice, ca regulă generală, tuturor cazurilor care nu sunt prevăzute în regulamentul respectiv. Având în vedere impactul potențial important al asistenței de peste 90 de milioane EUR, este adecvat să se utilizeze procedura de examinare pentru operațiunile care depășesc acest prag. Luând în considerare cuantumul asistenței macrofinanciare din partea Uniunii acordate Moldovei, este necesar ca pentru adoptarea memorandumului de înțelegere și pentru orice reducere, suspendare sau anulare a asistenței, să se aplice procedura de examinare,

               ADOPTĂ PREZENTA DECIZIE:

               Articolul 1

               1.Uniunea pune la dispoziția Moldovei asistență macrofinanciară cu o valoare maximă de 150 de milioane EUR (denumită în continuare „asistența macrofinanciară din partea Uniunii”), cu scopul de a sprijini stabilizarea economică a Moldovei și o agendă consistentă de reforme. Din suma maximă respectivă, cel mult 120 de milioane EUR se furnizează sub formă de împrumuturi și cel mult 30 de milioane EUR sub formă de granturi. Punerea la dispoziție a asistenței macrofinanciare din partea Uniunii se condiționează de aprobarea de către Parlamentul European și de către Consiliu a bugetului Uniunii pentru anul relevant. Asistența va contribui la acoperirea nevoilor Moldovei legate de balanța de plăți, astfel cum au fost identificate în programul FMI.

               2.Pentru a finanța componenta de împrumut a asistenței macrofinanciare a Uniunii, Comisia trebuie să fie împuternicită, în numele Uniunii, să împrumute fondurile necesare de pe piețele de capital sau de la instituții financiare și să le împrumute mai departe Moldovei. Împrumuturile trebuie să aibă o scadență medie de maximum 15 ani.

               3.Punerea la dispoziție a asistenței macrofinanciare din partea Uniunii se gestionează de Comisie, în conformitate cu acordurile sau înțelegerile încheiate între Fondul Monetar Internațional (FMI) și Moldova și cu principiile și obiectivele principale ale reformelor economice stabilite în Acordul de asociere UE-Moldova, inclusiv DCFTA, convenit în cadrul politicii europene de vecinătate.

               Comisia trebuie să informeze periodic Parlamentul European și Consiliul în legătură cu evoluția asistenței macrofinanciare din partea Uniunii, inclusiv în legătură cu plățile din aceasta, și să furnizeze acestor instituții documentele relevante în timp util.

               4.Asistența macrofinanciară din partea Uniunii se acordă pentru o perioadă de doi ani și jumătate începând cu prima zi de la intrarea în vigoare a memorandumului de înțelegere menționat la articolul 3 alineatul (1).

               5.În cazul în care nevoile de finanțare ale Moldovei se reduc în mod semnificativ în perioada de plată a asistenței macrofinanciare din partea Uniunii comparativ cu proiecțiile inițiale, Comisia, hotărând în conformitate cu procedura de examinare menționată la articolul 7 alineatul (2), trebuie să reducă valoarea asistenței, să o suspende sau să o anuleze.

               Articolul 2

               1.O condiție prealabilă pentru acordarea asistenței macrofinanciare din partea Uniunii trebuie să fie aceea că Moldova respectă mecanismele democratice reale, printre care un sistem parlamentar pluripartit, și statul de drept, și garantează respectarea drepturilor omului.

               2.Comisia și Serviciul European de Acțiune Externă trebuie să monitorizeze îndeplinirea acestei condiții prealabile pe parcursul întregului ciclu de viață al asistenței macrofinanciare din partea Uniunii.

               3.Alineatele (1) și (2) se aplică în conformitate cu Decizia 2010/427/UE a Consiliului
                  4
               .

               Articolul 3

               1.Comisia, în conformitate cu procedura de examinare menționată la articolul 7 alineatul (2), trebuie să convină cu autoritățile din Moldova asupra unor condiții financiare și de politică economică clar definite, axate pe reforme structurale și pe finanțe publice solide, în funcție de care urmează să fie acordată asistența macrofinanciară din partea Uniunii și care urmează să fie incluse într-un memorandum de înțelegere („memorandumul de înțelegere”) care cuprinde un calendar pentru îndeplinirea condițiilor respective. Condițiile financiare și de politică economică prevăzute în memorandumul de înțelegere trebuie să fie coerente cu acordurile sau înțelegerile menționate la articolul 1 alineatul (3), inclusiv cu programele de reformă structurală și de ajustare macroeconomică implementate de Moldova cu sprijinul FMI.

               2.Condițiile menționate la alineatul (1) vizează, în special, creșterea eficienței, a transparenței și a responsabilității sistemelor de gestionare a finanțelor publice din Moldova, inclusiv în ceea ce privește utilizarea asistenței macrofinanciare din partea Uniunii. Progresele înregistrate cu privire la deschiderea reciprocă a piețelor, dezvoltarea schimburilor comerciale echitabile și bazate pe norme, precum și alte priorități în contextul politicii externe a Uniunii trebuie și ele luate în considerare în mod corespunzător în momentul elaborării măsurilor de politică. Progresele înregistrate pentru realizarea obiectivelor respective se monitorizează periodic de Comisie.

               3.Condițiile financiare detaliate ale asistenței macrofinanciare din partea Uniunii se stabilesc într-un acord de împrumut și într-un acord de grant care urmează a fi încheiate între Comisie și Moldova.

               4.Comisia trebuie să verifice periodic îndeplinirea în continuare a condițiilor menționate la articolul 4 alineatul (3), inclusiv conformitatea politicilor economice ale Moldovei cu obiectivele asistenței macrofinanciare din partea Uniunii. În cadrul respectivelor verificări, Comisia trebuie să acționeze în strânsă coordonare cu FMI și Banca Mondială și, dacă este necesar, cu Parlamentul European și Consiliul.

               Articolul 4

               1.Sub rezerva condițiilor menționate la alineatul (3), asistența macrofinanciară din partea Uniunii se pune la dispoziție de către Comisie în tranșe, fiecare tranșă conținând o componentă de împrumut și una de grant. Mărimea fiecărei tranșe se stabilește în memorandumul de înțelegere menționat la articolul 3.

               2.Sumele asistenței macrofinanciare din partea Uniunii oferite sub formă de împrumuturi se provizionează, dacă este cazul, în conformitate cu Regulamentul (UE) 2021/947 al Parlamentului European și al Consiliului.

               3.Comisia decide punerea la dispoziție a tranșelor dacă se îndeplinesc condițiile următoare:

               (a)condiția prealabilă prevăzută la articolul 2;

               (b)o implementare continuă și satisfăcătoare a unui program de politici care conține măsuri ferme de ajustare și de reformă structurală, sprijinite de un mecanism de creditare al FMI fără caracter prudențial;

               (c)implementarea satisfăcătoare a condițiilor financiare și de politică economică convenite în memorandumul de înțelegere.

               Eliberarea celei de a doua tranșe nu se realizează, în principiu, mai devreme de trei luni de la punerea la dispoziție a primei tranșe. Eliberarea celei de a treia tranșe nu se realizează, în principiu, mai devreme de trei luni de la punerea la dispoziție a cele de a doua tranșe.

               4.În cazul în care condițiile de la alineatul (3) nu sunt îndeplinite, Comisia trebuie să suspende temporar sau să anuleze plata asistenței macrofinanciare din partea Uniunii. În astfel de cazuri, Comisia trebuie să informeze Parlamentul European și Consiliul cu privire la motivele respectivei suspendări sau anulări.

               5.Asistența macrofinanciară din partea Uniunii se virează Băncii Naționale a Moldovei. Sub rezerva dispozițiilor stabilite în memorandumul de înțelegere, care includ o confirmare a nevoilor reziduale de finanțare bugetară, fondurile Uniunii pot fi transferate Ministerului de finanțe al Moldovei în calitate de beneficiar final.

               Articolul 5

               1.Operațiunile de luare și de acordare de împrumuturi legate de componenta de împrumuturi a asistenței macrofinanciare din partea Uniunii se efectuează în euro, utilizând aceeași dată a valutei, și trebuie să nu implice, pentru Uniune, transformarea scadenței și nici expunerea ei la riscuri legate de cursul de schimb valutar sau de rata dobânzii sau la vreun alt tip de risc comercial.

               2.În cazul în care condițiile permit și la solicitarea Moldovei, Comisia poate lua măsurile necesare pentru a asigura includerea în termenii și condițiile de acordare a împrumuturilor a unei clauze de rambursare anticipată, precum și corelarea acestei clauze cu o clauză corespondentă în termenii și condițiile operațiunilor de luare a împrumuturilor.

               3.Dacă circumstanțele permit îmbunătățirea ratei dobânzii împrumuturilor și la solicitarea Moldovei, Comisia poate decide refinanțarea integrală sau parțială a împrumuturilor sale luate inițial sau poate restructura condițiile financiare aferente. Operațiunile de refinanțare sau restructurare se efectuează în conformitate cu alineatele (1) și (4) și trebuie să nu determine amânarea termenului de scadență al împrumuturilor luate în cauză sau majorarea valorii capitalului restant la data refinanțării sau a restructurării.

               4.Toate costurile înregistrate de Uniune în legătură cu operațiunile de luare și de acordare de împrumuturi efectuate în temeiul prezentei decizii se suportă de Moldova.

               5.Comisia trebuie să informeze Parlamentul European și Consiliul cu privire la evoluția operațiunilor menționate la alineatele (2) și (3).

               Articolul 6

               1.Asistența macrofinanciară din partea Uniunii se pune în aplicare în conformitate cu Regulamentul (UE, Euratom) 2018/1046 al Parlamentului European și al Consiliului
                  5
               .

               2.Implementarea asistenței macrofinanciare din partea Uniunii trebuie să facă obiectul unei gestiuni directe.

               3.Acordul de împrumut și acordul de grant care urmează a fi convenite cu autoritățile din Moldova trebuie să conțină dispoziții care:

               (a)să asigure faptul că Moldova verifică periodic dacă finanțarea acordată din bugetul Uniunii a fost utilizată în mod corect, adoptă măsurile corespunzătoare de prevenire a neregulilor și a fraudei și, atunci când este necesar, deschide acțiuni în justiție pentru recuperarea oricăror fonduri acordate în temeiul prezentei decizii care au fost deturnate;

               (b)să asigure protecția intereselor financiare ale Uniunii, prevăzând îndeosebi măsuri specifice pentru prevenirea și combaterea fraudei, a corupției și a oricăror altor nereguli care afectează asistența macrofinanciară din partea Uniunii, în conformitate cu Regulamentul (CE, Euratom) nr. 2988/95 al Consiliului
                  6
               , cu Regulamentul (CE, Euratom) nr. 2185/96 al Consiliului
                  7
                și cu Regulamentul (UE, Euratom) nr. 883/2013 al Parlamentului European și al Consiliului
                  8
               , și, pentru statele membre care participă la cooperarea consolidată în ceea ce privește Parchetul European, cu Regulamentul (UE) 2017/1939 al Consiliului
                  9
               . în special, în acest scop, Oficiul European de Luptă Antifraudă (OLAF) se autorizează în mod expres să efectueze investigații, îndeosebi verificări la fața locului și inspecții, inclusiv operațiuni de expertiză criminalistică digitală și interviuri; să autorizeze în mod expres Comisia sau pe reprezentanții acesteia să efectueze verificări, inclusiv verificări și inspecții la fața locului;

               (c)să autorizeze în mod expres Comisia și Curtea de Conturi să efectueze audituri atât în timpul, cât și după perioada de disponibilitate a asistenței macrofinanciare din partea Uniunii, inclusiv audituri ale documentelor și audituri la fața locului, cum ar fi evaluările operaționale;

               (d)să asigure faptul că Uniunea are dreptul la rambursarea anticipată a împrumutului și/sau la rambursarea integrală a grantului atunci când s-a stabilit că, în ceea ce privește gestionarea asistenței macrofinanciare din partea Uniunii, Moldova s-a angajat într-un act de fraudă sau corupție sau într-o altă activitate ilegală care prejudiciază interesele financiare ale Uniunii.

               (e)să asigure faptul că toate costurile înregistrate de Uniune în legătură cu asistența financiară sunt suportate de Moldova.

               4.Înainte de implementarea asistenței macrofinanciare din partea Uniunii, Comisia trebuie să evalueze, prin intermediul unei evaluări operaționale, soliditatea mecanismelor financiare, procedurile administrative și mecanismele interne și externe de control ale Moldovei care sunt relevante pentru această asistență.

               Articolul 7

               1.Comisia trebuie să fie asistată de un comitet. Comitetul respectiv este un comitet în înțelesul Regulamentului (UE) nr. 182/2011.

               2.Atunci când se face trimitere la prezentul alineat, se aplică articolul 5 din Regulamentul (UE) nr. 182/2011.

               Articolul 8

               1.Până la data de 30 iunie a fiecărui an, Comisia trebuie să înainteze Parlamentului European și Consiliului un raport privind punerea în aplicare a prezentei decizii în anul anterior, inclusiv o evaluare a punerii în aplicare. Raportul:

               (a)examinează progresele înregistrate în punerea în aplicare a asistenței macrofinanciare din partea Uniunii;

               (b)evaluează situația și perspectivele economice ale Moldovei, precum și progresele înregistrate în punerea în aplicare a măsurilor de politică menționate la articolul 3 alineatul (1);

               (c)indică legătura dintre condițiile de politică economică prevăzute în memorandumul de înțelegere, performanțele economice și bugetare ale Moldovei la acea dată și deciziile Comisiei de a pune la dispoziție tranșele asistenței macrofinanciare din partea Uniunii.

               2.În cel mult doi ani de la expirarea perioadei de disponibilitate menționate la articolul 1 alineatul (4), Comisia trebuie să prezinte Parlamentului European și Consiliului un raport de evaluare ex post, care conține rezultatele și eficiența asistenței macrofinanciare din partea Uniunii deja acordate și măsura în care aceasta a contribuit la obiectivele asistenței.

               Articolul 9

               Prezenta decizie intră în vigoare în a treia zi de la data publicării în Jurnalul Oficial al Uniunii Europene.

               Adoptată la Bruxelles,

                  Pentru Parlamentul European

                        Pentru Consiliu

                  Președintele

                        Președintele

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Titlul propunerii/inițiativei

               1.2.Domeniul (domeniile) de politică vizat(e)

               1.3.Obiectul propunerii/inițiativei

               1.4.Obiectiv(e)

               1.4.1.Obiectiv(e) general(e)

               1.4.2.Obiectiv(e) specific(e)

               1.4.3.Rezultatul (rezultatele) și impactul preconizate

               1.4.4.Indicatori de performanță

               1.5.Motivele propunerii/inițiativei

               1.5.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

               1.5.2.Valoarea adăugată a intervenției Uniunii (aceasta poate rezulta din diferiți factori, de exemplu o mai bună coordonare, securitate juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.

               1.5.3.Învățăminte desprinse din experiențe anterioare similare

               1.5.4.Compatibilitatea cu cadrul financiar multianual și posibilele sinergii cu alte instrumente corespunzătoare

               1.5.5.Evaluarea diferitelor opțiuni de finanțare disponibile, inclusiv a posibilităților de realocare a creditelor

               1.6.Durata și impactul financiar ale propunerii/inițiativei

               1.7.Modul (modurile) de gestiune preconizat(e)

               2.MĂSURI DE GESTIONARE

               2.1.Dispoziții în materie de monitorizare și de raportare

               2.2.Sistemul (sistemele) de gestiune și de control

               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor

               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)

               2.3.Măsuri de prevenire a fraudelor și a neregulilor

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară(e) de cheltuieli afectată(e)

               3.2.Impactul financiar estimat al propunerii asupra creditelor

               3.2.1.Sinteza impactului estimat asupra creditelor operaționale

               3.2.2.Realizările preconizate finanțate din credite operaționale

               3.2.3.Sinteza impactului estimat asupra creditelor administrative

               3.2.4.Compatibilitatea cu actualul cadru financiar multianual

               3.2.5.Contribuția terților

               3.3.Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Titlul propunerii/inițiativei

                  Propunere de decizie a Parlamentului European și a Consiliului privind acordarea unei asistențe macrofinanciare suplimentare Republicii Moldova

               1.2.Domeniul (domeniile) de politică în cauză în structura ABM/ABB
                  10

                  Domeniul de politică:
                        Afaceri economice și financiare

                  Activitate:
                        Afaceri economice și financiare internaționale

               1.3.Tipul propunerii/inițiativei

               X Propunerea/inițiativa se referă la o acțiune nouă

               ◻ Obiectul propunerii/inițiativei este o acțiune nouă întreprinsă ca urmare a unui proiect-pilot/a unei acțiuni pregătitoare
                  11

               ◻ Propunerea/inițiativa se referă la prelungirea unei acțiuni existente

               ◻ Obiectul propunerii/inițiativei este o acțiune redirecționată către o acțiune nouă

               1.4.Obiectiv(e)

               1.4.1.Obiectiv(e) strategic(e) multianual(e) al(e) Comisiei vizat(e) de propunere/inițiativă

                   „Un nou impuls pentru locuri de muncă, investiții și creștere: promovarea prosperității dincolo de granițele UE”

               1.4.2.Obiectiv(e) specific(e)

                  Obiectivul specific nr.

                  „Promovarea prosperității dincolo de granițele UE”

                  Activitate (activități) ABM/ABB vizat(e)

                  Domeniile de activitate ale DG ECFIN în acest sector sunt următoarele:

                  (a)
                        sprijinirea stabilității macrofinanciare și promovarea reformelor de stimulare a creșterii în afara UE, inclusiv prin dialoguri economice periodice cu principalii parteneri și prin acordarea de asistență macrofinanciară; și

                  (b)
                        sprijinirea procesului de extindere și punerea în aplicare a politicilor de extindere și de vecinătate ale UE și alte altor priorități ale UE la nivelul partenerilor prin efectuarea de analize economice și furnizarea de evaluări ale politicilor și consultanță.

               1.4.3.Rezultatul (rezultatele) și impactul preconizate

               A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.

               ·Să contribuie la acoperirea nevoilor de finanțare externă ale Moldovei în contextul unei deteriorări semnificative a conturilor externe cauzate de criza actuală declanșată de pandemia de COVID-19.

               ·Să reducă nevoile de finanțare bugetară ale partenerului.

               ·Să sprijine efortul de consolidare bugetară și stabilizarea externă în contextul programului FMI.

               ·Să sprijine reformele structurale menite să îmbunătățească gestionarea macroeconomică globală, să consolideze guvernanța economică și transparența și să amelioreze condițiile necesare creșterii sustenabile.

               1.4.4.Indicatori de performanță

               A se preciza indicatorii care permit monitorizarea progreselor și a realizărilor obținute.

                  Autoritățile din Moldova vor trebui să transmită periodic serviciilor Comisiei rapoarte cu privire la o serie de indicatori economici și să prezinte un raport complet asupra îndeplinirii condițiilor de politică convenite înainte de plata tranșelor asistenței.

                  Serviciile Comisiei vor continua să monitorizeze gestionarea finanțelor publice, în urma evaluării operaționale a circuitelor financiare și a procedurilor administrative derulate în Moldova, puse la dispoziție în iunie 2020. Delegația UE în țările partenere va prezenta, de asemenea, rapoarte periodice pe teme relevante pentru monitorizarea asistenței. Serviciile Comisiei vor rămâne în contact permanent cu FMI și cu Banca Mondială, pentru a beneficia de informațiile dobândite în cursul activităților curente desfășurate de ele în țara parteneră respectivă.

                  Propunerea de decizie prevede un raport anual către Consiliu și Parlamentul European, care include o evaluare a implementării acestei operațiuni. În termen de doi ani de la expirarea perioadei de punere în aplicare, se va efectua o evaluare ex post independentă a asistenței.

               1.5.Motivele propunerii/inițiativei

               1.5.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

                  Plata asistenței va fi condiționată de îndeplinirea unor condiții politice prealabile și de realizarea unor progrese satisfăcătoare în implementarea programului economic dintre Moldova și FMI, care a fost aprobat de Consiliul FMI la 20 decembrie 2021, în urma punerii în aplicare de către autoritățile moldovene a unui număr de acțiuni preliminare. În plus, Comisia și autoritățile din Moldova trebuie să convină asupra unor condiții de politici specifice, enumerate într-un memorandum de înțelegere.

                  Asistența este planificată a fi pusă la dispoziție în trei tranșe. Plata primei tranșe este prevăzută să aibă loc la mijlocul anului 2022. A doua tranșă ar putea fi plătită la începutul anului 2023, în timp ce a treia tranșă ar putea urma mai târziu în același an sau în prima jumătate a anului 2024, cu condiția ca măsurile de politici aferente fiecărei tranșe să fi fost puse în aplicare la timp.

               1.5.2.Valoarea adăugată a intervenției Uniunii (aceasta poate rezulta din diferiți factori, de exemplu o mai bună coordonare, securitate juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.

                  Instrumentul de asistență macrofinanciară este un instrument bazat pe politici care are drept scop să reducă nevoile de finanțare externă pe termen scurt și mediu. În contextul actualei pandemii de COVID-19, AMF va ajuta autoritățile să dispună de un spațiu de manevră în materie de politică economică pentru a implementa un răspuns economic eficace la pandemia care continuă să evolueze. Prin sprijinirea partenerului să depășească dificultățile economice amplificate de pandemia de COVID-19, AMF propusă va contribui la promovarea stabilității macroeconomice și politice a partenerilor. AMF va completa resursele puse la dispoziție de instituțiile financiare internaționale, de donatorii bilaterali și de alte instituții financiare ale UE. Astfel, ea va contribui la eficacitatea globală a sprijinului financiar oferit de comunitatea internațională, precum și a altor tipuri de asistență financiară din partea UE, inclusiv a operațiunilor de sprijin bugetar.

                  În plus, prin furnizarea de finanțare pe termen lung în condiții foarte avantajoase, de obicei mai favorabile decât cele ale restului donatorilor internaționali sau bilaterali, se preconizează că programul AMF va ajuta guvernul să își execute bugetul fără abateri fiscale și să contribuie la sustenabilitatea datoriei.

                  Pe lângă impactul financiar al AMF, programul propus va consolida angajamentul de reformă al guvernului și aspirația acestuia către relații mai strânse cu UE, astfel cum se reflectă în Acordul de asociere care a intrat în vigoare în 2016. Acest rezultat va fi obținut, printre altele, printr-o condiționalitate adecvată pentru plata asistenței. Într-un context mai larg, programul va semnala faptul că UE este pregătită să sprijine partenerii din vecinătatea estică, inclusiv Moldova, în momente de dificultăți economice.

               1.5.3.Învățăminte desprinse din experiențe anterioare similare

                  Operațiunile de asistență macrofinanciară ale partenerilor sunt supuse unei evaluări ex post. Evaluările efectuate până în prezent (cu privire la programele FMI încheiate) concluzionează că operațiunile de asistență macrofinanciară contribuie, deși uneori modest și indirect, la îmbunătățirea sustenabilității externe, la stabilitatea macroeconomică și la realizarea reformelor structurale ale partenerului. În majoritatea cazurilor, operațiunile de asistență macrofinanciară au avut un efect pozitiv asupra balanței de plăți a partenerului și au contribuit la relaxarea constrângerilor bugetare ale acestuia. De asemenea, aceste operațiuni au condus la o creștere economică ceva mai însemnată.

               1.5.4.Compatibilitatea cu cadrul financiar multianual și posibilele sinergii cu alte instrumente corespunzătoare

                  Compatibilitatea cu cadrul financiar multianual

                  În cadrul financiar multianual 2021 – 2027, provizionarea împrumuturilor din cadrul AMF va fi acoperită de Garanția pentru acțiunea externă din cadrul Europei globale (Instrumentul de vecinătate, cooperare pentru dezvoltare și cooperare internațională). Capacitatea de creditare (indicativă) prevăzută pentru AMF este suficientă pentru a acoperi această operațiune, precum și alte operațiuni AMF puse în aplicare.

                  Posibile sinergii cu alte instrumente corespunzătoare

                  UE se numără printre principalii donatori ai Moldovei, sprijinind reformele economice, structurale și instituționale, precum și societatea civilă din această țară. Sprijinul financiar acordat de UE Republicii Moldova în perioada 2014 – 2020 s-a ridicat la 518,15 milioane EUR [Programul indicativ multianual (PDM) 2021 – 2027, care este în curs de elaborare]. În acest context, acest program de AMF completează alte acțiuni sau instrumente externe ale UE utilizate pentru a sprijini Moldova. El este aliniat și la noul Instrument pentru Europa globală (Instrumentul de vecinătate, cooperare pentru dezvoltare și cooperare internațională) și la Instrumentul de asistență pentru preaderare (IPA-III) pentru perioada 2021 – 2027.

                  Principala valoare adăugată a AMF, comparativ cu alte instrumente ale UE, ar fi contribuția la crearea unui cadru macroeconomic stabil, inclusiv prin promovarea unei balanțe de plăți și a unei situații bugetare sustenabile, precum și instituirea unui cadru adecvat pentru promovarea reformelor structurale. AMF nu constituie un sprijin financiar regulat și trebuie întreruptă de îndată ce situația finanțării externe a partenerului redevine sustenabilă.

                  AMF ar veni totodată în completarea intervențiilor avute în vedere de comunitatea internațională, în special a programelor de ajustare și de reformă susținute de FMI și de Banca Mondială.

               1.5.5.Evaluarea diferitelor opțiuni de finanțare disponibile, inclusiv a posibilităților de realocare a creditelor

                  Prin utilizarea împrumuturilor, această operațiune AMF crește eficacitatea bugetului UE prin efectul de pârghie și oferă cea mai bună opțiune care să fie eficientă din punctul de vedere al costurilor.

                  Comisia este împuternicită să împrumute fonduri de pe piețele de capital atât în numele Uniunii Europene, cât și al Euratom, utilizând garanția bugetului UE. Obiectivul este de a obține fonduri de pe piață la cele mai bune rate disponibile, având în vedere bonitatea mare în materie de creditare (evaluată cu AAA de Fitch, Moody's și DBRS, AA de S&P, toate cu perspective stabile) a UE/Euratom, și apoi de a le acorda mai departe sub formă de împrumuturi debitorilor eligibili în contextul creditărilor din cadrul proiectelor MESF, BoP, AMF și Euratom. Activitățile de luare și acordare de împrumuturi sunt realizate ca operațiuni „back-to-back”, garantând faptul că bugetul UE nu își asumă niciun risc legat de rata dobânzii sau de cursul de schimb. Obiectivul obținerii de fonduri la cele mai bune rate disponibile pentru activități de luare și de acordare de împrumuturi a fost atins deoarece aceste rate sunt în conformitate cu instituțiile paritare (BEI, MESF și MES).

               1.6.Durata și impactul financiar ale propunerii/inițiativei

               X durată limitată

               –◻
                     în perioada 2022 – 2024

               –◻
                     impactul financiar din 2022 până în 2024 pentru creditele de angajament și din 2022 până în 2025 pentru creditele de plată.

               ◻ durată nelimitată

               –Punere în aplicare cu o perioadă de creștere în intensitate din AAAA până în AAAA,

               –urmată de o perioadă de funcționare la capacitate maximă.

               1.7.Modul (modurile) de gestiune preconizat(e)
                  12

               X Gestiune directă realizată de Comisie

               –X prin intermediul departamentelor sale, inclusiv al personalului din delegațiile Uniunii;

               –◻
                     de către agențiile executive

               ◻ Gestiune partajată cu statele membre

               ◻ Gestiune indirectă prin delegarea sarcinilor de execuție bugetară:

               –◻ țărilor terțe sau organismelor pe care le-au desemnat acestea;

               –◻ organizațiilor internaționale și agențiilor acestora (a se specifica);

               –◻ BEI și Fondului european de investiții;

               –◻ organismelor menționate la articolele 70 și 71 din Regulamentul financiar;

               –◻ organismelor de drept public;

               –◻ organismelor de drept privat cu misiune de serviciu public în măsura în care li se furnizează garanții financiare adecvate;

               –◻ organismelor de drept privat dintr-un stat membru cărora le este încredințată punerea în aplicare a unui parteneriat public-privat și li se furnizează garanții financiare adecvate;

               –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, și care sunt identificate în actul de bază relevant.

               –Dacă se indică mai multe moduri de gestionare, a se furniza detalii suplimentare în secțiunea „Observații”.

               Observații

               2.MĂSURI DE GESTIONARE

               2.1.Dispoziții în materie de monitorizare și de raportare

               A se preciza frecvența și condițiile aferente monitorizării și raportării.

                  Acțiunile care urmează să fie finanțate în temeiul prezentei decizii vor fi puse în aplicare în mod direct de către Comisie de la sediu și cu sprijinul delegațiilor Uniunii.

                  Asistența are caracter macroeconomic și este concepută pentru a fi compatibilă cu programul sprijinit de FMI. Serviciile Comisiei vor monitoriza acțiunea pe baza progreselor înregistrate în implementarea acordului cu FMI și a măsurilor de reformă specifice care urmează a fi convenite cu autoritățile partenerilor într-un memorandum de înțelegere cu o frecvență care este în concordanță cu numărul tranșelor (a se vedea și punctul 1.4.4).

               2.2.Sistemul (sistemele) de gestiune și de control

               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

                  Acțiunile care urmează să fie finanțate în temeiul prezentei decizii vor fi puse în aplicare în mod direct de către Comisie de la sediu și cu sprijinul delegațiilor Uniunii.

                  Plățile în cadrul AMF depind de evaluările pozitive și sunt legate de îndeplinirea condiționalității aferente fiecărei operațiuni. Îndeplinirea condițiilor este monitorizată îndeaproape de către Comisie, în strânsă coordonare cu delegațiile Uniunii.

               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor

                  Riscurile identificate

                  În ceea ce privește operațiunile de acordare a asistenței macrofinanciare propuse, există riscuri fiduciare, riscuri legate de politicile aplicate și riscuri legate de situația politică în general.

                  Există riscul ca AMF să fie utilizată în mod fraudulos. Întrucât AMF nu este destinată unor cheltuieli specifice (spre deosebire, de exemplu, de finanțarea proiectelor), acest risc este legat de factori precum calitatea generală a sistemelor de gestionare ale băncii centrale și ale Ministerului Finanțelor al partenerului, a procedurilor administrative, a funcțiilor de control și supraveghere și a securității sistemelor IT, dar și de gradul de adecvare a capacităților de audit intern și extern.

                  Un al doilea risc rezultă din posibilitatea ca partenerul să nu poată asigura serviciul datoriilor financiare față de UE care decurg din împrumuturile AMF propuse (risc de nerambursare sau risc de credit); el putând fi cauzat, de exemplu, de o deteriorare suplimentară semnificativă a balanței de plăți și a situației bugetare a partenerului.

                  Sistemele de control intern

                  Asistența macrofinanciară va face obiectul procedurilor de verificare, control și audit aflate în sarcina Comisiei, inclusiv a Oficiului de Luptă Antifraudă (OLAF), și a Curții de Conturi Europene, astfel cum se prevede la articolul 129 din Regulamentul financiar

                  Ex ante: Evaluarea de către Comisie a sistemului de gestionare și de control din țara beneficiară. Pentru fiecare țară beneficiară, Comisia efectuează o evaluare operațională ex ante a circuitelor financiare și a mediului de control, cu sprijinul tehnic al consultanților, dacă este necesar. În vederea asigurării unui nivel rezonabil al bunei gestionări financiare, se realizează o analiză a procedurilor contabile, separarea atribuțiilor și auditul intern/extern al Băncii Centrale și al Ministerului Finanțelor. În cazul în care se identifică deficiențe, acestea sunt transpuse în condiții care trebuie puse în aplicare înainte de plata asistenței. De asemenea, atunci când este necesar, sunt instituite acorduri specifice pentru plăți (de exemplu, conturi dedicate).

                  Pe durata punerii în aplicare: verificările efectuate de Comisie în ceea ce privește declarațiile periodice ale partenerului. Plata este supusă (1) monitorizării de către personalul DG ECFIN, în strânsă coordonare cu delegațiile UE și cu părțile interesate externe, precum FMI, a punerii în aplicare a condițiilor convenite și (2) procedurii normale de control prevăzute pentru circuitul financiar (modelul 2) utilizat în cadrul DG ECFIN, inclusiv verificării de către unitatea financiară a îndeplinirii condițiilor aferente plății ajutorului menționat anterior. Plata aferentă operațiunilor de AMF poate face obiectul unor verificări independente suplimentare (de documente și/sau la fața locului) efectuate de funcționarii din cadrul echipei de control ex post a DG. Aceste verificări pot fi inițiate, de asemenea, la solicitarea ordonatorului de credite subdelegat responsabil. Întreruperi și suspendări ale plăților, corecții financiare (puse în aplicare de Comisie) și recuperări pot fi practicate atunci când este necesar (nu s-a întâmplat acest lucru până în prezent) și sunt prevăzute în mod explicit în acordurile de finanțare cu partenerii.

               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)

                  Sistemele de control instituite, cum ar fi evaluările operaționale ex ante sau evaluările ex post, au asigurat o rată de eroare efectivă pentru plățile AMF de 0 %. Nu se cunosc cazuri de fraudă, corupție sau activitate ilegală. Operațiunile de AMF au o logică de intervenție clară, care permite Comisiei să evalueze impactul acestora. Controalele permit confirmarea asigurării și atingerii obiectivelor de politică și a priorităților.

               2.3.Măsuri de prevenire a fraudelor și a neregulilor

               A se preciza măsurile de prevenire și de protecție existente sau preconizate, de exemplu din strategia antifraudă.

                  Pentru a atenua riscurile de utilizare frauduloasă s-au luat și se vor lua mai multe măsuri:

                  În primul rând, acordul de împrumut va include o serie de dispoziții privind inspecțiile, prevenirea fraudei, auditurile, precum și recuperarea fondurilor în caz de fraudă sau de corupție. Se mai preconizează că programul de asistență va include o serie de condiții de politică specifice, inclusiv în domeniul gestionării finanțelor publice, care vor viza sporirea eficienței, a transparenței și a responsabilității. De asemenea, asistența va fi plătită într-un cont special al băncii centrale a partenerului.

                  În plus, în conformitate cu cerințele prevăzute de Regulamentul financiar, serviciile Comisiei au efectuat o evaluare operațională a circuitelor financiare și administrative ale Moldovei ca să se asigure că procedurile instituite pentru gestionarea programului de asistență, inclusiv a asistenței macrofinanciare, oferă garanții adecvate. Evaluarea a fost efectuată în 2020 și vizează domenii precum elaborarea și execuția bugetului, controlul intern al finanțelor publice, auditul intern și extern, achizițiile publice, gestionarea numerarului și a datoriei publice, precum și independența băncii centrale. Evoluțiile din domeniile respective vor continua să fie monitorizate îndeaproape de delegația UE din respectiva țară parteneră. Comisia utilizează totodată asistența pentru sprijin bugetar, pentru a ajuta autoritățile partenerilor respectivi să-și îmbunătățească sistemele de gestionare a finanțelor publice, iar aceste eforturi se bucură de un sprijin puternic din partea altor donatori.

                  În fine, asistența va face obiectul procedurilor de verificare, control și audit aflate în sarcina Comisiei, inclusiv a Oficiului de Luptă Antifraudă (OLAF), și a Curții de Conturi Europene, astfel cum se prevede la articolul 129 din Regulamentul financiar.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară(e) de cheltuieli afectată(e)

               ·Linii bugetare existente

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linie bugetară

                        Tipul de cheltuieli

                        Contribuție

                        Număr

                        Dif./Nedif.
                           13

                        Țări AELS
                           14

                        Țări candidate
                           15

                        Țări terțe

                        în sensul articolului 21 alineatul (2) litera (b) din Regulamentul financiar

                        14.02.01.70.06 [împrumuturi AMF – GAE]

                        Dif.

                        NO

                        NO

                        NO

                        NO

                        14.20.03.01 [granturi AMF]

                        Dif.

                        NO

                        NO

                        NO

                        NO

               ·Noile linii bugetare solicitate – Nu se aplică

               3.2.Impactul financiar estimat al propunerii asupra creditelor

               3.2.1.Sinteza impactului estimat asupra creditelor operaționale

               –◻
                     Propunerea/inițiativa nu implică utilizarea de credite operaționale

               –X
                     Propunerea/inițiativa implică utilizarea de credite operaționale, conform explicațiilor de mai jos:

               milioane EUR (cu trei zecimale)

                        Rubrica din cadrul financiar
                        multianual

                        6

                        Rubrica 6 – „Vecinătate și întreaga lume”

                        DG: ECFIN

                        Anul
                        2021

                        Anul
                        2022

                        Anul
                        2023

                        Anul
                        2024

                        Anul
                        2025

                        TOTAL

                        • Credite operaționale

                        Linie bugetară
                           16

                        14.02.01.70.06 [împrumuturi AMF – GAE]

                        Angajamente

                        (1 a)

                        10,8

                        10,8

                        Plăți

                        (2a)

                        10,8

                        10,8

                        Linie bugetară

                        14.20.03.01 [granturi AMF]

                        Angajamente

                        (1b)

                        30

                        30

                        Plăți

                        (2b)

                        20

                        10

                        30

                        Credite cu caracter administrativ finanțate din bugetul anumitor programe
                           17

                        Linie bugetară

                        14.20.03.01

                        (3)

                        0,15

                        0,15

                        TOTAL credite
                        pentru DG ECFIN

                        Angajamente

                        = 1a + 1b + 3

                        40,8

                        0,15

                        40,95

                        Plăți

                        = 2a + 2b

                        +3

                        30,8

                        10

                        0,15

                        40,95

                        • TOTAL credite operaționale

                        Angajamente

                        (4)

                        40,8

                        40,8

                        Plăți

                        (5)

                        30,8

                        10

                        40,8

                        • TOTAL credite cu caracter administrativ finanțate din bugetul anumitor programe

                        (6)

                        0,15

                        0,15

                        TOTAL credite la RUBRICA 6
                        din cadrul financiar multianual

                        Angajamente

                        = 4 + 6

                        40,8

                        0,15

                        40,95

                        Plăți

                        = 5 + 6

                        30,8

                        10

                        0,15

                        40,95

               În cazul în care propunerea/inițiativa afectează mai multe rubrici operaționale, se repetă secțiunea de mai sus: [milioane EUR (cu trei zecimale)]

                        Rubrica din cadrul financiar multianual

                        7

                        Rubrica 7 – „Administrație publică europeană”

                        DG: ECFIN

                        Anul
                        2021

                        Anul
                        2022

                        Anul
                        2023

                        Anul
                        2024

                        Anul
                        2025

                        TOTAL

                        Resurse umane

                        0,034

                        0,044

                        0,022

                        0,011

                        0,011

                        0,122

                        Alte cheltuieli administrative

                        0,020

                        0,010

                        0,030

                        TOTAL credite la RUBRICA 7
                        din cadrul financiar multianual

                        Credite

                        0,034

                        0,064

                        0,032

                        0,011

                        0,011

                        0,152

                        (Total angajamente = Total plăți)

                        0,034

                        0,064

                        0,032

                        0,011

                        0,011

                        0,152

               Această secțiune ar trebui completată utilizând „datele bugetare cu caracter administrativ” care trebuie introduse mai întâi în

                  anexa la fișa financiară legislativă

                (anexa V la normele interne), încărcată în DECIDE pentru consultarea interservicii.

                        Anul
                        2021

                        Anul
                        2022

                        Anul
                        2023

                        Anul
                        2024

                        Anul
                        2025

                        TOTAL

                        TOTAL credite la RUBRICILE 1 – 7
                        din cadrul financiar multianual
                        (Suma de referință)

                        Angajamente

                        = 4 + 6

                        0,034

                        30,864

                        10,032

                        0,011

                        0,161

                        41,102

                        Plăți

                        = 5 + 6

                        0,034

                        30,864

                        10,032

                        0,011

                        0,161

                        41,102

               3.2.2.Realizările preconizate finanțate din credite operaționale

               Credite de angajament în milioane EUR (cu trei zecimale)

               3.2.3.Sinteza impactului estimat asupra creditelor administrative

               –X
                     Propunerea/inițiativa implică utilizarea de credite cu caracter administrativ, conform explicațiilor de mai jos:

               milioane EUR (cu trei zecimale)

                        Anul
                        2021

                        Anul
                        2022

                        Anul
                        2023

                        Anul
                        2024

                        Anul
                        2025

                        TOTAL

                        RUBRICA 7
                        din cadrul financiar multianual

                        Resurse umane

                        0,033

                        0,069

                        0,041

                        0,003

                        0,025

                        0,171

                        Alte cheltuieli administrative

                        0,020

                        0,010

                        0,030

                        Subtotal RUBRICA 7
                        din cadrul financiar multianual

                        0,033

                        0,089

                        0,051

                        0,003

                        0,025

                        0.201

                        În afara RUBRICII 7
                           20
                         din cadrul financiar multianual

                        Resurse umane

                        Alte cheltuieli cu caracter administrativ

                        Subtotal în afara RUBRICII 7
                        din cadrul financiar multianual

                        TOTAL

                        0,033

                        0,089

                        0,051

                        0,003

                        0,025

                        0.201

               Necesarul de credite pentru resursele umane și alte cheltuieli cu caracter administrativ va fi acoperit de credite din partea DG-ului care sunt deja alocate pentru gestionarea acțiunii și/sau au fost realocate intern în cadrul DG-ului.

               3.2.3.1.Necesarul estimat de resurse umane

               –X
                     Propunerea/inițiativa implică utilizarea de resurse umane, conform explicațiilor de mai jos:

               Estimări în echivalent normă întreagă

                        Anul
                        2021

                        Anul
                        2022

                        Anul 2023

                        Anul 2024

                        Anul 2025

                        • Posturi din schema de personal (funcționari și agenți temporari)

                        20 01 02 01 (la sediu și în birourile de reprezentare ale Comisiei)

                        0,100

                        0,250

                        0,150

                        0,010

                        0,100

                        20 01 02 03 (în delegații)

                        01 01 01 01 (cercetare indirectă)

                         01 01 01 11 (cercetare directă)

                        Alte linii bugetare (a se preciza)

                        • Personal extern (în echivalent normă întreagă: ENI)
                           21

                        20 02 01 (AC, END, INT din „pachetul global”)

                        0,200

                        0,350

                        0,200

                        0,010

                        0,100

                        20 02 03 (AC, AL, END, INT și JPD în delegații)

                        XX 01 xx yy zz
                           22

                        - la sediu

                        - în delegații

                        01 01 01 02 (AC, END, INT – cercetare indirectă)

                         01 01 01 12 (AC, END, INT – cercetare directă)

                        Alte linii bugetare (a se preciza)

                        TOTAL

                        0,300

                        0,600

                        0,350

                        0,020

                        0,200

               XX este domeniul de politică sau titlul din buget în cauză.

               Necesarul de resurse umane va fi asigurat din efectivele de personal ale DG în cauză alocate deja pentru gestionarea acțiunii și/sau realocate intern în cadrul DG, completate, după caz, prin resurse suplimentare ce ar putea fi alocate DG care gestionează acțiunea în cadrul procedurii de alocare anuală și în lumina constrângerilor bugetare.

               Descrierea sarcinilor care trebuie efectuate:

                        Funcționari și personal temporar

                        Directorul Direcției D: supraveghează și gestionează operațiunea, asigură legătura cu Consiliul și cu Parlamentul pentru adoptarea deciziei și aprobarea memorandumului de înțelegere (MoU), negociază MoU cu autoritățile din Moldova, analizează rapoarte, conduce misiuni și evaluează progresele înregistrate în ceea ce privește respectarea condițiilor de acordare a asistenței.

                        Șeful de unitate/Șeful de unitate adjunct al Direcției D: acordă asistență directorului în gestionarea operațiunii, în asigurarea legăturii cu Consiliul și cu Parlamentul pentru adoptarea deciziei și aprobarea memorandumului de înțelegere, în negocierea cu autoritățile din Moldova a memorandumului de înțelegere și a acordului de împrumut (împreună cu DG BUDGET), în analizarea rapoartelor și evaluarea progreselor înregistrate în ceea ce privește respectarea condițiilor de acordare a asistenței.

                        DG BUDGET (Unitățile E1, E3 sub supravegherea directorului): pregătește Acordul privind planul de împrumut, îl negociază cu autoritățile din Moldova și îl prezintă spre aprobare serviciilor competente ale Comisiei și spre semnare ambelor părți. Urmărește intrarea în vigoare a Acordului privind planul de împrumut. Pregătește decizia (deciziile) Comisiei cu privire la operațiune (operațiunile) de împrumut, asigură urmărirea subsecventă a depunerii cererii (cererilor) de fonduri, selectează băncile, pregătește și execută operațiunea (operațiunile) de finanțare și eliberează fondurile pentru Moldova. Desfășoară activități administrative pentru a asigura urmărirea subsecventă a rambursării împrumutului (împrumuturilor). Pregătește rapoartele corespunzătoare cu privire la aceste activități.

                        Personal extern

                        Analiștii de date economice din Sectorul AMF (Direcția D): pregătesc decizia și MoU, asigură legături cu autoritățile și cu IFI, desfășoară misiuni de evaluare, pregătesc rapoarte ale serviciilor Comisiei și proceduri ale Comisiei legate de gestionarea asistenței, asigură legături cu experți externi pentru evaluarea operațională și evaluarea ex post.

               3.2.4.Compatibilitatea cu actualul cadru financiar multianual

               Propunerea/inițiativa:

               –X
                     poate fi finanțată integral prin realocarea creditelor în cadrul rubricii relevante din cadrul financiar multianual (CFM).

               3.2.5.Contribuția terților

               Propunerea/inițiativa:

               –X
                     nu prevede cofinanțare din partea terților

               3.3.Impactul estimat asupra veniturilor

               –X
                     Propunerea/inițiativa nu are impact financiar asupra veniturilor.

                     (1)

                        Decizia (UE) 2020/701 a Parlamentului European și a Consiliului din 25 mai 2020 privind acordarea de asistență macrofinanciară partenerilor vizați de politica de extindere și de politica de vecinătate în contextul crizei generate de pandemia de COVID-19, JO L 165, 27.5.2020, p. 31.

                     (2)

                        Regulamentul (UE) 2021/947 al Parlamentului European și al Consiliului din 9 iunie 2021 de instituire a Instrumentului de vecinătate, cooperare pentru dezvoltare și cooperare internațională - „Europa globală”, de modificare și abrogare a Deciziei nr. 466/2014/UE a Parlamentului European și a Consiliului și de abrogare a Regulamentului (UE) 2017/1601 al Parlamentului European și al Consiliului și a Regulamentului (CE, Euratom) nr. 480/2009 al Consiliului (JO L 209, 14.6.2021, p. 1)

                     (3)

                        Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).

                     (4)

                        Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

                     (5)

                        Regulamentul (UE, Euratom) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 966/2012 al Consiliului (JO L 193, 30.7.2018, p. 1).

                     (6)

                        Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).

                     (7)

                        Regulamentul (CE, Euratom) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).

                     (8)

                        Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).

                     (9)

                        Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European („EPPO”) (JO L 283, 31.10.2017, p. 1).

                     (10)

                        ABM: gestiune pe activități; ABB: întocmirea bugetului pe activități.

                     (11)

                        Astfel cum se menționează la articolul 54 alineatul (2) litera (a) sau (b) din Regulamentul financiar.

                     (12)

                        Explicații detaliate privind modurile de gestiune, precum și trimiterile la Regulamentul financiar sunt disponibile pe site-ul BudgWeb:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (13)

                        Dif. = credite diferențiate / Nedif. = credite nediferențiate.

                     (14)

                        AELS: Asociația Europeană a Liberului Schimb.

                     (15)

                        Țări candidate și, după caz, candidați potențiali din Balcanii de Vest.

                     (16)

                        În conformitate cu nomenclatura bugetară oficială.

                     (17)

                        Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (18)

                        Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de drumuri construite etc.).

                     (19)

                        Conform descrierii de la punctul 1.4.2. „Obiectiv(e) specific(e)…”.

                     (20)

                        Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (21)

                        AC = agent contractual; AL = agent local; END = expert național detașat; INT = personal pus la dispoziție de agenții de muncă temporară; JPD = tânăr profesionist în delegații.

                     (22)

                        Subplafon pentru personal extern acoperit din creditele operaționale (fostele linii „BA”).